ྱད་དམ། ཡུལ་དང་ཤེས་པས་བསྡུས་པ་ཐམས་ཅད། མ་འདུས་ཤིང་མ་
ཚོགས་མེད་པས། འཁོར་ཕུན་སུམ་ཚོགས་པའོ། །གནས་ཕུན་སུམ་ཚོགས་པ་ནི། བོན་
ཉིད་དབྱིངས་མི་འགྱུར་བ་ཡེ་ཤེས་ལྷ་ཡི་ཕོ་བྲང༌། ས་འོད་དཀར་ལ་ལྗོན་སྟེང་དེ་ན།
བདེ་སྐྱིད་ཐམས་ཅད་ཕུན་སུམ་ཚོགས་པས་སོ། །ཡང་ན་ཀུན་གཞི་མ་གཡོས་པའི་ཀློང་
དེ། ཐམས་ཅད་ཀྱི་འདུ་བའི་གནས་ཀྱང་ཡིན་ལ། དེ་ན་བདེ་སྐྱིད་ཕུན་སུམ་ཚོགས་པ་
ནི། གནས་ཕུན་སུམ་ཚོགས་པའོ། །དུས་ཕུན་སུམ་ཚོགས་པ་ནི། བོན་ཉིད་གྱི་
དབྱིངས་རྣམ་པར་དག་པ་དེ། ། ཐོག་མ་དང་ཐ་མའི་མཐའ་ལས་ཡེ་ནས་འདས་ཏེ།
དུས་གསུམ་དུ་སངས་རྒྱས་པའོ། །ཡང་ན་ཀུན་གཞི་བྱང་ཆུབ་ཀྱི་སེམས་བདེ་བ་ཆེན་
པོ་དེ། ཐོག་མ་དང་ཐ་མའི་མཐའ་ལས་ཡེ་ནས་འདས་ཏེ། སྔ་བ་དང་འདི་དང་ཕྱི་མ་
མེད་པར་སངས་རྒྱས་པས། དུས་ཕུན་སུམ་ཚོགས་པའོ། །རྒྱུ་ཕུན་སུམ་ཚོགས་པ་ནི།
མི་འགྱུར་གཤེན་ལྷའི་གནས་དེ་ན། ཡིད་བཞིན་གྱི་དཀོར་ནོར་འདོད་པའི་ཡོན་ཏན་
དང་ལྡན་ཏེ། ལོངས་སྤྱོད་ཕུན་སུམ་ཚོགས་པའོ། །ཡང་ན་རང་ཤེས་རིག་གི་རྒྱལ་པོ།
ཀུན་གཞི་བྱང་ཆུབ་ཀྱི་སེམས་བདེ་བ་ཆེན་པོ། རྒྱུ་ལས་མ་བསྐྱེད་པས་རྐྱེན་གྱིས་མི་
འཇིག་སྟེ། འདོད་པའི་ཡོན་ཏན་ཐམས་ཅད། རང་བཞིན་དུ་ཚོགས་པས་ནི། རྒྱུ་ཕུན་
སུམ་ཚོགས་པའོ། །འབྲས་བུ་ཕུན་སུམ་ཚོགས་པ་ནི། སྟོན་པ་ཀུན་ཏུ་བཟང་པོ་གཤེན་
ལྷ་འོད་དཀར་ལས། སྐུ་གསུང་ཐུགས་ཆེ་བའི་རང་བཞིན་ལྷུན་གྱིས་རྫོགས་སྭོ། །ཡང་
ན་རང་ཤེས་རིག་གི་རྒྱལ་པོ། ཀུན་གཞི་བྱང་ཆུབ་ཀྱི་སེམས་བདེ་བ་ཆེན་པོ། འབྲས་བུ་
364

སེམས་སྡེ།
ཞ༽
གབ་འགྲེལ་རྒྱ་ཆེར་བཤད་པ།
སྐུ་གསུང་ཐུགས་ལ་ཡེ་ནས་བརྟེན་དུ་མེད་པར་ལྷུན་གྱིས་རྫོགས་པས་ནི། འབྲས་བུ་
ཕུན་སུམ་ཚོགས་པའོ། །ཡོན་ཏན་ཕུན་སུམ་ཚོགས་པ་ནི། སྟོན་པ་ཀུན་ཏུ་བཟང་པོ་
དེ་ལ། ལེགས་པའི་ཡོན་ཏན་དང༌། འདོད་པའི་ཡོན་ཏན་དང་། འབྱུང་བའི་ཡོན་
ཏན་ཐམས་ཅད་ཚོགས་པས་སོ། །ཡང་ན་རང་ཤེས་རིག་གི་རྒྱལ་པོ་བྱང་ཆུབ་ཀྱི་
སེམས་ལ། ཡོན་ཏན་ཐམས་ཅད་ཕུན་སུམ་ཚོགས་པ་སྟེ། བྱང་ཆུབ་ཀྱི་སེམས་ལ་
ལེགས་པ་ཐམས་ཅད་བྱུང་བས། འདོད་པའི་ཡོན་ཏན་ཐམས་ཅད་འབྱུང་བ་དང་།
འབྱུང་བའི་ཡོན་ཏན་ཐམས་ཅད་འདུས་ཤིང་ཚོགས་པས་ནི། ཡོན་ཏན་ཕུན་སུམ་
ཚོགས་པའོ། །དོན་ཕུན་སུམ་ཚོགས་པ་ནི། བོན་ཉིད་བདེ་བ་ཆེན་པོ་དེ། སྟོན་པ་ཀུན་
ཏུ་བཟང་པོ་དང་། མཉམ་པ་ཉིད་གཉིས་སུ་མེད་པའི་དོན་ལ་མ་བཅོས་པ་ཡེ་ནས་
རྫོགས་པས་སོ། །ཡེ་ནས་ཀུན་གཞི་བྱང་ཆུབ་ཀྱི་སེམས་བདེ་བ་ཆེན་པོ་སྟེ། ཅིར་ཡང་
མ་གཡོས་པ་གཡོ་བ་མེད་པ་དེ་ནི་བོན་གྱི་དབྱིངས་ཡིན་ལ། མ་གཡོས་པ་ལ་གསལ་བ་
དེ་ནི། བོན་གྱི་ཡེ་ཤེས་ཡིན་ཏེ། དེ་དང་དེ་གཉིས་སུ་མེད་པར་རྟོགས་པ་ནི། དོན་
དམ་པ་ཡིན་ཏེ། དོན་ཕུན་སུམ་ཚོགས་པའོ། །རྩེ་རྒྱལ་ཐུན་མོང་མ་ཡིན་པ་ནི། དཔེར་
ན་རི་རྒྱལ་ལྷུན་པོའི་རྩེ་མོ་ལ། རི་བྲན་གཞན་གྱིས་མི་སླེབས་པ་དང་འདྲ་སྟེ། སྟོན་པ་
ཀུན་ཏུ་བཟང་པོའི་བླ་ན་གང་ཡང་མེད་པའོ། །ཡང་ཀུན་གཞི་བྱང་ཆུབ་ཀྱི་སེམས་
བདེ་བ་ཆེན་པོ་འདི། རྟོགས་པའི་དུས་ན་སྣང་སྲིད་ཐམས་ཅད་ཀྱི་བླ་རུ་ཕྱིན་ཏེ། གོང་
ན་གང་ཡང་མེད་པའོ། ། བྱིན་བརླབས་ཐུན་མོང་མ་ཡིན་པ་ནི། དཔེར་ན་ཁྱུང་ཆེན་
ནམ་མཁའ་ལ་ལྡིང་སྟེ་སོང་བ་ནི། ཉམ་ང་བ་དང་རྟེན་ཐོགས་མེད་པར། གཤོག་
རླབས་ཐབས་ཅིག་གིས་གླིང་བཞི་འཁོར་ཏེ་འོང་ལ། དེ་ཡང་འདབ་ཆགས་གཞན་གྱི་
ཐུན་མོང་མ་བྱུང་བ་དང་འདྲ་སྟེ། སྟོན་པ་ཀུན་ཏུ་བཟང་པོའི་ཐུགས་རྗེ་བྱིན་རླབས་
ཀྱིས་ཀྱང༌། ཐང་དང་ཡུད་ཙམ་གྱིས། ཁམས་གསུམ་གྱི་སེམས་ཅན་ཐམས་ཅད་
365

གསུང་རབ་སྒོ་མཛོད་རིན་པོ་ཆེའི་གླེགས་བམ།
136
ཐུགས་རྗེའི་ཞིང་དུ་གྱུར་ཏེ། དེ་ཡང་སེམས་ཅན་གཞན་གྱི་ཐུན་མོང་མ་བྱུང་བའོ། །
ཡང་ན་ཀུན་གཞི་བྱང་ཆུབ་ཀྱི་སེམས་བདེ་བ་ཆེན་པོ་འདི་ཡང་། ཐུགས་རྗེ་བྱིན་གྱིས་
རླབས་དང་ཆས་ཏེ། དེ་རྟོགས་པར་དཀའ་ཞིང་གྲུབ་པར་དཀའ་བས་ཐུན་མོང་མ་
ཡིན་པའོ། གདངས་སྐད་ཐུན་མོང་མ་ཡིན་པ་ནི། དཔེར་ན་སེང་གེས་སྐད་ཆེན་ཕྱུང་
བའི་དུས་ན། སེམས་ཅན་ཐམས་ཅད་གནས་ནས་བརྒྱལ་བའི་གདངས་སྐད་ཡོད་པ་
དེ། སེམས་ཅན་གཞན་གྱི་ཐུན་མོང་མ་བྱུང་བ་དང་འདྲ་སྟེ། སྟོན་པ་ཀུན་ཏུ་བཟང་པོ་
གཤེན་ལྷ་འོད་དཀར་གྱི། ཐུགས་རྗེ་ཆེན་པོ་རང་བཞིན་མེད་པའི་གདངས་སྐད་ཀྱིས།
སེམས་ཅན་ཐམས་ཅད་ལ་ཁྱབ་སྟེ། སེམས་ཅན་ཀུན་ལ་ཁྱབ་པའི་གསུང་དེ་མེད་པས་
ཐུན་མོང་མ་ཡིན་པའོ། །ཡང་ན་ཀུན་གཞི་བྱང་ཆུབ་ཀྱི་སེམས་ཀྱི་ཡང་དག་པའི་
གདངས་སྐད་ཕྱུང་ན། ཉོན་མོངས་པ་ཐམས་ཅད་གནས་ནས་བརྒྱལ་བ་དེ། རྟོགས་
པར་དཀའ་ཞིང་རིག་པར་དཀོན་པས། གདངས་སྐད་ཐུན་མོང་མ་ཡིན་པའོ། །གཟི་
བྱིན་ཐུན་མོང་མ་ཡིན་པ་ནི། སྟོན་པ་ཀུན་དུ་བཟང་པོ་ནི། སྐུ་ཆེ་བའི་ཡོན་ཏན་
ཐམས་ཅད་ཀྱི་རྒྱན་གྱིས་བརྒྱན་པས། ཐམས་ཅད་ཟིལ་གྱིས་གནོན་པའི་གཟི་བྱིན་
མངའ་བ་དེ། ཀུན་གྱིས་ཐུན་མོང་མ་བྱུང་བས་སོ། །ཡང་ན་ཀུན་གཞི་བྱང་ཆུབ་ཀྱི་
སེམས་བདེ་བ་ཆེན་པོ་ནི། ཡེ་ཤེས་བཞི་ཡི་རྒྱན་གྱིས་བརྒྱན། རྣམ་ཤེས་བརྒྱད་ཀྱི་
འཁོར་གྱིས་བསྐོར། གསལ་བ་ཡེ་ཤེས་ཀྱི་འོད་དང་ལྡན་པས། ཉོན་མོངས་པ་ཐམས་
ཅད་ཟིལ་གྱིས་གནོན་པ་དེ། རྟོགས་པ་དཀའ་ཞིང་རིག་པ་དཀོན་པས། གཟི་བྱིན་ཐུན་
མོང་མ་ཡིན་པའོ། །གསུང་དབྱངས་ཐུན་མོང་མ་ཡིན་པ་ནི། དཔེར་ན་བྱ་རྒྱལ་ཁུ་བྱུག་
གི་གསུང་ཐོས་ན། སེམས་ཅན་ཐམས་ཅད་སྤྲོ་བ་སྐྱེ་སྟེ། དེ་ཡང་སེམས་ཅན་ཀུན་གྱི་
ཐུན་མོང་མ་ཡིན་པ་དང་འདྲ་སྟེ། སྟོན་པ་ཀུན་དུ་བཟང་པོ་ཐུགས་རྗེའི་བྱིན་གྱི་
བརླབས་ལས། ཡང་དག་པའི་བདེན་པ་སྟོན་པའི་གསུང་བྱུང་ནས། རང་བཞིན་མེད་
366

སེམས་སྡེ།
གབ་འགྲེལ་རྒྱ་ཆེར་བཤད་པ།
པའི་
་གསུང་རིག་པ་ཐབས་ཀྱིས་བརྒྱུད་པས། སེམས་ཅན་ཐམས་ཅད་སྤྲོ་བ་སྐྱེ་བར་
གསུངས་པས་སོ། །ཡང་ན་ཀུན་གཞི་བྱང་ཆུབ་ཀྱི་སེམས་ལས། ཡང་དག་པའི་བདེན་
པ་སྟོན་པའི་གསུང་བྱུང་ནས། ཡིད་དང་ཉོན་མོངས་པ་ཐམས་ཅད། བདེན་པའི་དོན་
ལ་སྤྲོ་བ་སྐྱེ་བའོ། །གསུང་དབྱངས་ཐུན་མོང་མ་ཡིན་པའོ། །གཏིང་དཔག་ཐུན་མོང་མ་
ཡིན་པ་ནི། དཔེར་ན་རྒྱ་མཚོ་ཆེན་པོའི་གཏིང་དཔག་ནི། གང་གིས་ཀྱང་མི་ཆོད་པ་
དང་འདྲ་བར་ན། སྟོན་པ་ཀུན་དུ་བཟང་པོའི་ཐུགས་མ་གཡོས་པའི་གཏིང་དཔག་ནི།
གང་གིས་ཀྱང་མི་ཆོད་དོ། །ཡང་ན་ཀུན་གཞི་བྱང་ཆུབ་སེམས་ཀྱི་གཏིང་དཔག་ནི།
རྟོགས་པ་དཀའ་ཞིང་རིག་པ་དཀོན་པས། གཏིང་དཔག་ཐུན་མོང་མ་ཡིན་པའོ། །འོད་
གསལ་ཐུན་མོང་མ་ཡིན་པ་ནི། དཔེར་ན་ཉི་མའི་འོད་ཀྱིས་བྱམས་སྡང་མེད་པར་ཀུན་
ལ་ཁྱབ་པ་དང་འདྲ་སྟེ། སྟོན་པ་ཀུན་དུ་བཟང་པོའི་ཐུགས་ཀྱི་འོད་ཟེར་ནི། ཁམས་
གསུམ་གྱི་སེམས་ཅན་ཐམས་ཅད་ལ། བྱམས་སྡང་མེད་པར་ཀུན་ལ་ཁྱབ་པའོ། །ཡང་
ན་ཀུན་གཞི་བྱང་ཆུབ་ཀྱི་སེམས་བདེ་བ་ཆེན་པོའི་ཐུགས་ཉོན་མོངས་པ་མེད་པ་དེས།
ཡིད་དང་ཉོན་མོངས་པ་དང༌། རྣམ་པར་ཤེས་པ་ཐམས་ཅད་ལ། ཡེ་ཤེས་ཆེན་པོ་
ཁྱབ་བདལ་དུ། བྱམས་སྡང་མེད་པར་གནས་པ་དེ། རྟོགས་པར་དཀའ་ཞིང་རིག་པ་
དཀོན་པས། འོད་གསལ་ཐུན་མོང་མ་ཡིན་པའོ། །སྟོབས་ཐུན་མོང་མ་ཡིན་པ་ནི།
དཔེར་ན་གླང་པོ་ཆེ་རབ་བརྟན་གྱིས་སུམ་ཅུ་རྩ་གསུམ་གྱི་ལྷ་ཐམས་ཅད་དུས་གཅིག་
ཏུ་བཏེགས་ནས་འདུག་པ་དེ། གཞན་གྱི་ཐུན་མོང་མ་བྱུང་བ་དང་འདྲ་སྟེ། སྟོན་པ
ཀུན་དུ་བཟང་པོ་ཐུགས་རྗེའི་བྱིན་གྱི་བརླབས་ཀྱིས། སྣང་སྲིད་ཐམས་ཅད་བཏེག་ནས་
འདུག་པ་དེ། ཀུན་གྱི་ཐུན་མོང་མ་ཡིན་ནོ། །ཡང་ན་བྱང་ཆུབ་ཀྱི་སེམས་ཀྱི་སྟོབས་
ཀྱིས། དུས་གསུམ་གྱི་གཤེན་རབ་དང་། ཁམས་གསུམ་གྱི་སེམས་ཅན་ཐམས་ཅད། མི་
འདེགས་པ་མེད་པ་དེ། རྟོགས་པ་དཀའ་ཞིང་རིག་པ་དཀོན་པས། སྟོབས་ཐུན་མོང་
367

གསུང་རབ་སྒོ་མཛོད་རིན་པོ་ཆེའི་གླེགས་བམ། 136
མ་ཡིན་པའོ། །དགོངས་དོན་ཐུན་མོང་མ་ཡིན་པ་ནི། དཔེར་ན་ཡིད་བཞིན་གྱི་ནོར་བུ་
རིན་པོ་ཆེ་དེ་ཡིས་སེམས་ཅན་ཐམས་ཅད་ཀྱི་དགོས་དོན་རེ་བ་ཡིད་བཞིན་དུ་སྐོང་བ་
དེ། དེ་ཡང་སེམས་ཅན་ཀུན་གྱི་ཐུན་མོང་མ་བྱུང་བ་དང་འདྲ་བ་ན། སྟོན་པ་ཀུན་དུ་
བཟང་པོས་ཐུགས་རྗེས་བྱིན་གྱི་རླབས་ལས། འདོད་པའི་ཡོན་ཏན་ཐམས་ཅད་ཡིད་
བཞིན་དུ་འབྱུང་སྟེ། དེ་ཡང་ཀུན་གྱི་ཐུན་མོང་མ་བྱུང་པས་སོ། །ཡང་ན་ཀུན་གཞི་
བྱང་ཆུབ་ཀྱི་སེམས་བདེ་བ་ཆེན་པོ་ཡིས་སེམས་ཅན་ཐམས་ཅད་ཀྱི་དོན་མཐར་ཕྱིན་
ཅིང་། དགོས་དོན་ཡིད་བཞིན་དུ་སྐོང་སྟེ། རྟོགས་པར་དཀའ་ཞིང་རིག་པར་དཀོན་
པ་ལ་བྱའོ། །ལུང་གི་ཡི་གེ་དགུ་ཐུགས་རྗེ་བྱིན་གྱི་རླབས་ཀྱིས་སྟོན་པ་ནི། སྟོན་པ་ཀུན་
དུ་བཟང་པོ་གཤེན་ལྷ་འོད་དཀར་ཐུགས་རྗེ་བྱིན་གྱི་རླབས་ཀྱིས། བྱང་ཆུབ་སེམས་ཀྱི་
ལུང་བརྒྱད་ཐིག་ལེ་ཆེན་པོ་རྨད་དུ་བྱུང་བ་དང་དགུ་འབྱུང་བས་གནས་སོ། །ཡང་ན་
ཐེག་པ་ཆེན་པོ་འོག་མ་བརྒྱད། ཁྱད་པར་ཆེན་པོ་བླ་ན་མེད་པའི་ཐེག་པ་དང་དགུ་ཡི་
ལུང་འབྱུང་བའི་གནས་ཡིན་པས་སྭོ། །ཡང་ན་སྐབས་ཆེན་པོ་དགུ་འབྱུང་བའི་གནས་
སུ་གྱུར་པས། ལུང་གི་ཡི་གེ་དགུ་སྟོན་པས། ཕྱག་གི་གནས་སུ་གྱུར་པའོ། །སྟོན་པ་
ཐུགས་རྗེ་ཆེ་མངའ་བ་ཅེས་པ། སྟོན་པ་ཀུན་དུ་བཟང་པོ་གཤེན་ལྷ་འོད་དཀར་ཞེས་བྱ་
བ་དེ། ཐུགས་རྗེ་ཆེན་པོ་བཞི་དང་ལྡན་ཏེ། དེ་གང་ཞེ་ན། ཐུགས་རྗེ་ཆེན་པོ་དཔག་
ཏུ་མེད་པ་དང་། ཐུགས་རྗེ་ཆེན་པོ་ཀུན་ལ་སྙོམས་པ་དང་། ཐུགས་རྗེ་ཆེན་པོ་ཟད་པ་
མེད་པ་དང་། ཐུགས་རྗེ་ཆེན་པོ་རྒྱུན་མི་འཆད་པ་དང་། བཞི་དང་ལྡན་པ་དེ་ཡེ་ནས་
མ་བཅོས་པར་མངའ་བའི། སྟོན་པ་ཐུགས་རྗེ་ཆེ་མངའ་བ་ཞེས་བྱའོ། །ཐམས་ཅད་
མཁྱེན་པས་དེ་བཞིན་གསུངས་ཞེས་པས། སྟོན་པ་ཀུན་དུ་བཟང་པོ་གཤེན་ལྷ་འོད་
དཀར་ནི། རྣམ་པ་ཐམས་ཅད་མཁྱེན་པའི་ཡེ་ཤེས་དང་ལྡན་པ་ཡིན་ཏེ། སྣང་ཞིང་
སྲིད་པས་བསྡུས་པ་ཐམས་ཅད། དུས་གཅིག་ཏུ་བཀྲ་ས་ལེ་མཁྱེན་ལ། དེ་ཡང་མཁྱེན་
368

སེམས་སྡེ།
གབ་འགྲེལ་རྒྱ་ཆེར་བཤད་པ།
ནོ་བའི་རྟོག་པ་ལས་ཀྱང་འདས་ཏེ། མཁྱེན་ལ་རྟོག་པ་རྡུལ་ཀྱང་མི་མངའ་བས་ནི།
ཐམས་ཅད་མཁྱེན་པའི་ཡང་མཁྱེན་པ་ཆེན་པོ་ཞེས་བྱའོ། །དེ་ནི་ཡེ་ནས་མ་གཡོས་པ་
ཡིན་ལ། བཞིན་ནི་མ་བཅོས་པ་ལ་མ་གཡོས་པའོ། །གསུངས་པ་ནི། ཚིག་དང་ཡི་གེ་
རྡུལ་ཕྲ་རབ་ཙམ་ཡང་མ་གསུངས་ཏེ། ཐུགས་རྗེ་བྱིན་གྱི་རླབས་ཀྱིས་བཤད་པ་ལ་
བྱའོ། །དེ་ལས་རིག་པ་ཐབས་ཀྱིས་བརྒྱུད་པ་ཞེས་པ། འདི་ནས་གཤེན་རབ་ཀྱི་བརྒྱུད་
ཁུངས་སྟོན་ཏེ། དང་པོ་སྟོན་པ་ཀུན་དུ་བཟང་པོ་གཤེན་ལྷ་འོད་དཀར་གྱི། ཐུགས་
གསང་བའི་དཀྱིལ་འཁོར་ནས། མན་ངག་དོན་གྱི་བདེན་པ་ཕྱུང་ནས། མི་མངོན་པའི་
དབྱིངས་ནས། གཤེན་ཚད་མེད་འོད་ལྡན་ལ། ཐུགས་རྗེ་ཆེན་པོས་བྱིན་གྱི་རླབས་ཀྱིས་
བཤད་དེ། རིག་པ་ཐབས་ཀྱིས་བརྒྱུད། དེ་ནས་འཕྲུལ་གཤེན་སྣང་ལྡན་ལ། ནམ་
མཁའི་དབྱིངས་ནས་རྒྱ་མཚོའི་གླིང་ལ་བཤད་དེ་རིག་པ་ཐབས་ཀྱིས་བརྒྱུད། དེ་ནས་
གཤེན་འཆི་མེད་གཙུག་ཕུད་ལ།ལ། གཡུང་དྲུང་ལྗོན་ཤིང་གི་ཁ་ནས་རི་རབ་ཀྱི་རྩེ་ལ་
བཤད་དེ། རིག་པ་ཐབས་ཀྱིས་བརྒྱུད། དེ་ནས་གཤེན་གསང་བ་འདུས་པ་དང་ཡུམ་
བཟང་ཟ་རིང་བཙུན་གཉིས་ལ། གཡུ་ལུང་ཤེལ་གྱི་བྲག་ཕུག་ཏུ་དར་དཀར་གྱི་གུར་
འོག་ནས་བཤད་དེ། རིག་པ་ཐབས་ཀྱིས་བརྒྱུད། དེ་ལ་ཡང་སྒྲོགས་ལུགས་གཉིས་སུ་
གྱེས་ཏེ། ཡུམ་བཟང་ཟ་རིང་བཙུན་གྱིས་མན་ངག་ཉུང་ལ་འདུས་པ། དར་དཀར་
གཙུབ་ཤིང་དྲིལ་བ་ལ། གཡུ་ཡི་ཡི་གེ་བྲིས་ནས། ཀླུ་ཡི་ཡུལ་དུ་བསྣམས་སོ། །གཤེན་
གསང་བ་འདུས་པས་ནི། མན་ངག་མང་ལ་འབྲེལ་བ། རིན་པོ་ཆེ་ཡི་བྱང་བུ་ལ་བྲིས་
ཏེ། ལྷ་ཡི་ཡུལ་དུ་བསྣམས་སོ། །དེས་ལྷ་ཡི་གཤེན་པོ་ཡོངས་སུ་དག་པ་ལ་བཤད་དེ།
རིག་པ་ཐབས་ཀྱིས་བརྒྱུད། དེས་ཀླུ་ལས་གྲུབ་པའི་གཤེན་པོ། ཡེ་ཤེས་སྙིང་པོ་ལ་
བཤད་དེ། རིག་པ་ཐབས་ཀྱིས་བརྒྱུད། དེས་རྒྱལ་རིགས་ཀྱི་གཤེན་པོ་མི་ལུས་བསམ་
ལེགས་ལ་བཤད་དེ། རིག་པ་ཐབས་ཀྱིས་བརྒྱུད། དེ་ནས་གདུང་རྒྱུད་བཅུ་གསུམ་དུ།
369

གསུང་རབ་སྒོ་མཛོད་རིན་པོ་ཆེའི་གླེགས་བམ། 136
གཡུ་ཡི་ཉག་ཐག་ལ་རིན་པོ་ཆེའི་ཕྲེང་བ་བརྒྱུད་པ་བཞིན། གཅིག་གིས་གཅིག་ལ་
བཤད་དེ། རིག་པ་ཐབས་ཀྱིས་བརྒྱུད། མ་ཐ་ནི། སེ་དམུ་ཚ་ཤ་རི་དབུ་ཆེན་དང་།
ཞང་ཞུང་སྟོང་རྒྱུང་མཐུ་ཆེན་དང༌། ལྡེ་གྱིམ་ཚ་རྨ་ཆུང་དང་། མེ་ཉག་ལྕེ་ཚ་མཁར་བུ་
དང་། བཞི་ཡིས་བོན་གྱི་འདུ་གནས་སུམ་ཅུ་རྩ་བདུན་བཤམས་ནས། བོན་ཐམས་
ཅད་གཏན་ལ་ཕབས་ཤིང་རབ་ཏུ་གཉན་པ་ལ། རྒྱལ་གྲི་གུམ་བཙན་པོའི་རིང་ལ་
འབུམ་སྡེ་ཆེན་པོ་བཞི་དང་། སེམས་ཕྱོགས་ཐམས་ཅད་ནམ་མཁའི་འཁོར་ལོས་དབང་
བསྒྱུར་ནས་ནུབ་སྟེ། བར་དུ་མ་གྲགས་པ་ཅིག་ལགས། དེ་ནས་གཤེན་བོན་སྒོམ་ཆེན་
ལ། སྦྲུལ་གྱི་ལོ་དགུན་ཟླ་འབྲིང་པོའི་ཚེས་ཉི་ཤུ་རྩ་བཞིའི་གདུག་ལ་དངོས་གྲུབ་ཏུ་
བབ་སྟེ། མན་ངག་ཟབ་མོ་འདི་རྟོགས་པར་དཀའ་ཞིང་རིགས་པར་དཀོན་པས། ཐུན་
མོངས་མ་ཡིན་པའི་ཕྱིར། ལོ་བརྒྱད་ཐུགས་དཀྱིལ་དུ་བཞགས་ཏེ་གབ་པ་ལགས་སོ། །
དེ་ནས་ཞུ་གཡས་ཇོ་བོ་ལེགས་པོ་ལ་བཤད་དེ་རིག་པ་ཐབས་ཀྱིས་བརྒྱུད། སྐལ་ལྡན་
སྣོད་བཟང་ཞེས་པ། འདིས་བསྟན་པ་འདི་ཡི་སྣོད་བརྟག་སྟེ། སྔོན་གྱི་ལས་འཕྲོ་དེ་
སྐལ་པར་མ་ལྡན་པའི་མི། ཚིག་ལ་ཡེངས་པའམ། ཐེག་པ་འོག་མ་ལ་བག་ཆགས་
བརྟས་པ། བློ་ཡི་སྒྲིབ་པ་འཐུག་པོས་ནོན་པ་རྣམས་ལ་བཤད་ཀྱང་། དཔེར་ན་རྒན་
མོ་ལོང་མ་ལ་མ་མཐོང་བའི་རྫས་བསྟན་པ་འམ། དམུ་ལོང་ལ་མདོག་བསྟན་པ་ལྟར་
འགྱུར་ཏེ། དེ་ལ་རྟོགས་ཤིང་གོ་བའི་རྒྱུ་མེད་པས་སྣོད་མ་ཡིན་ནོ། །དེ་ལ་ནི་དོན་ཆུང་
ལ་ཚིག་ཏུ་སྙན་པ་བཤད་པར་བྱའོ། །རིགས་ངན་དང་གསོག་ཅན་དང་། མན་ངག་
མི་ཐུབ་པ་ལ་བཤད་ན། དཔེར་ན་སེང་གེ་དཀར་མོའི་འོ་ཞོ་ཁམ་སྣོད་ཀྱིས་